Benvolguts pares i mares,

Ens adrecem a vosaltres per informar-vos que des de fa molt poc hem sabut que les activitats extraescolars esportives es podran dur a terme a les instal·lacions del centre. És per això que ens hem posat ràpidament en marxa per començar a programar tot el curs que tenim per endavant. Serà un repte, on ben segur que sorgiran dificultats, però que esperem solucionar-les amb la il·lusió i l’afany de treball que sempre ens han caracteritzat.

Així doncs, els dies 8, 9, 10, 15, 16 i 17 de setembre es podran fer les inscripcions dels vostres fills/es, de manera presencial, en horari de 8:30 a 10 pel matí o bé de 16 a 17:30 de la tarda. Aquest any també es podran fer les inscripcions enviant la butlleta d’inscripció degudament omplerta al correu electrònic ampa@ganduxer.escolateresiana.com, que trobareu a l’adreça  [www.ampateresianasganduxer.com](http://www.ampateresianasganduxer.com/), web del AMPA.

Com a mesures de precaució per la situació actual de salut que vivim cal esmentar que desinfectarem tot el material emprat després de cada sessió amb els alumnes. També val a dir que cada grup d’entrenament tindrà el seu propi material i no es compartirà amb cap altre grup. L’ús de la mascareta a dia d’avui (s’ha d’acabar de concretar) és obligatòria tant per entrenadors com pels jugadors. Totes aquestes condicions podran ser canviades o modificades en funció de l’evolució de la pandèmia. En cas de contagi es seguirà el mateix protocol que serà establert per l’escola.

La nostra voluntat és tirar endavant totes les activitats amb la màxima normalitat possible però tots haurem de tenir molt en compte que la situació pot canviar i ens poden fer prendre mesures de canvi aliens a la nostra organització. És per això que també demanem la màxima paciència i comprensió amb qualsevol contratemps que pugui sorgir. Com sempre, amb la millor de les voluntats intentarem posar-hi remei a cadascuna d’elles.

Atentament,

La Comissió Esportiva